Odense Adresse-Contoirs Efterretninger, 1835-09-25
Fra Viborg meldes et skjændigt Overfald, som er forøvet paa Ole Andersen, Eier af Gjeddehuset, et ensomt liggende Sted, vesten for Karup Aae, ved den til Ringkjøbing førende Landevei. Han blev nemlig om Natten vækket af en Person, der bankede paa og bad ham følge sig hen til en noget derfra væltet Vogn og hielpe ham at reise denne. Efterat have fulgt den Fremmede et Stykke Vei, erholdt han af denne et Slag med en Knippel over den venstre Arm; en anden Person kom pludseligen til, og begge Røverne overmandede og bandt ham efter nogen Modstand, hvorpaa de ved Trusler og Mishandlinger aftvang ham den urigtige Tilstaaelse, at han paa et opgivet Sted i Huset havde 50 Rbd. liggende, berøvede ham hans Nøgler og begave sig til Huset, som de truede med at antænde. Den Bundne saae nu, hvorledes der tændtes Lys og dette bragtes frem og tilbage i Huset, for at randsage overalt. Først efter en rum Tids Forløb og efterat Lyset temmelig længe havde staaet stille paa samme Sted, vovede Manden, der nu sluttede, at Røverne havde begivet sig bort, at raabe om Hjelp, hvorpaa hans Tjenestedreng kom til og løste ham fra hans Baand. Ved Hjemkomsten fandt han, at et Uhr, en stor Mængde Klæder og andet Mere var bortstiaalet. - Besynderligt nok, at hverken den over de stiaalne Sager til Øvrigheden indgivne Fortegnelse, eller Forbrydernes Signalement, saavidt den Overfaldne i Mørket har kunnet mærke sig og igjen betegne dette, er blevet offentliggjort."J en Række af Aar boede i Viborg, tilsyneladende i den største Armod, en Enkefrue Clausen, Enke efter Dr. og Raadmand Clausen i Glückstadt, tilligemed tvende ugifte Døttre, Moderen døde 1826, den yngste Datter 1863, i en Alder af 60 Aar, og den Ældste sidstafvigte 2 August. Siden Decbr. 1818, da den ældste Datter brækkede sit Been, har Fattigvæsenet ydet denne, som det syntes, høist trængende Familie Hielp, der ialt beløb sig til omtrent 4000 Rbd. Den ældste Jfr. Clausen, som aldrig tillod Nogen at være bestandig om sig, blev den 28 Julsom Morgenen fundet siddende syg og afmægtig paa en Siel og havde ikke været i Seng hele Natten, og Fattigforfanderen, Smedemester Dige, drog da Omsorg saavel for den Syges Pleie, ad som for, at ved hendes eventuelle Død Jntet af hendes Efterladenskaber skulde bortkomme. Paa denne Dag fandtes da hos hende 107 Rbd. og 2 Specier. Den 1 Aug. fandt Forstanderen, ved at besørge hende bragt i Sengen, et Bundt, der indeholdt 1033 Rbd. Sedler. Endnu samme Dag optegnedes hendes sidste Villie af Notarius publicus, efterat vedkommende Læge havde attesteret, at hun var ved Fornuftens fulde Brug, ved hvilket, under 25, August allernaadigst konfirmerede Testament bestemtes, at Viborg Byes Fattige skulde, efter Fradrag af Fattigvæsenets Fordring, erholde hendes Efterladenskab, med Undtagelse af 200 Rbd., der skulde tilstilles Domkirkens Værge, for at anvendes til denne Kirkes Forskjønnelse. Nogle Smaating af hendes Efterladenskaber skjænkedes hendes Naboersker. Næste Dag, den 2 Aug., døde hun, og der forefandtes da endnu kun 1 Rbd. 1 Mk. 10 s., og hendes Efterladenskaber vurderedes til 115 Rbd. 4 Mk. 9 s. Domkirken har nu modtaget sine 200 Rbd., og den største Deel af Resten agtes anvendt til Afbetaling paa Fattigvæsenets gamle Gield til Stiftsmidlerne.